**ა(ა)იპ კოლეჯი ,,ჰორიზონტის“ 2021 წლის შესრულებული სამუშაოს ანგარიში**

ა(ა)იპ  კოლეჯი „ჰორიზონტი“ წესდების მე-4-ე მუხლის „ი“ ქვეპუნქტის შესაბამისად წარმოგიდგენთ კოლეჯის საგანმანათლებლო და ფინანსური საქმიანობის შესახებ 2021 წლის ანგარიშს.

ა(ა)იპ კოლეჯი ,,ჰორიზონტი“ საგანმანათლებლო პროგრმებზე მიღებას  მხარის სტრატეგიული განვითარების გეგმიდან გამომდინარე შემდეგი მიმართულებით ახორციელებს: ტურიზმი, მომსახურების სფერო, დიზაინი, განათლება, ბიზნესი ადმინისტრირება და სამართალი, ინფორმაციისა და კომუნიკაციის ტექნოლოგიები და ინჟინერია.

2021 წელს ა(ა)იპ  კოლეჯმა ,,ჰორიზონტი“  6 წლით წარმატებით, გაიარა ავტორიზაცია  შემდეგ პროგრამებზე:

1.საფინანსო სერვისები (დონე  3)

2.ინფორმაციის ტექნოლოგია (დუალური მიდგომით)

2020 წელს, პირველად ა(ა)იპ კოლეჯმა ,, ჰორიზონტი“ მოიპოვა უფლება განეხორციელებინა ინტეგრირებული საგანმანათლებლო პროგრამები, რაც გულისხმობს იმას, რომ პირი რომელსაც აქვს მიღებული მხოლოდ საბაზო განათლება, აღნიშნული პროგრამის დასრულების შემდეგ მიიღებს პროფესიულ დიპლომს რომელიც გათანაბრებულია საშუალო კლასის ატეტატთან.

3. ბაღის დიზაინი (ინტეგრირებული, დონე 4)

ამავე წელს, ჩოხატაურში, სოფელ გორაბერეჟოულში, პროფესიული განათლების ხელმისაწვდომობის გაზრდის მიზნით გაიხსნა კოლეჯ ჰორიზონტის სასწავლო ფართი, რომელშიც განხორციელდა სოფლის მეურნეობისა და ინფორმაციისა და კომუნიკაციის ტექნოლოგიების მიმართულების პორგრამები. კოლეჯმა წარმატებით გაიარა ავტორიზაცია შემდეგ პროფესიულ პროგრამებზე: 1. მეხილეობა (დონე 4), მებაღეობა(დონე 4), 3. კომპიუტერული ქსელი და სსიტემები(ინტეგრირებული, დონე 4), 4. ბაღის დიზაინი (ინტეგრირებული, დონე 4).

2021 წლის საშემოდგომო მიღებაზე რეგისტრაცია მიმდინარეობდა 16  პროფესიულ საგანმანათლებლო პროგრამაზე- 1.კულინარიის ხელოვნება 2. სამკერვალო წარმოება 3. სკოლამდელი აღზრდა 4. ელექტროობა 5. თმის მომსახურება 6. ბუღალტრული აღრიცხვა 7. ელექტროობა(ინტეგრირებული) 8. სარესტორნო მომსახურება (ინტეგრირებული) 9. კომპიუტერული ქელი და სისტემები 10. ინფორმაციის ტექნოლოგია 11. საფინანსო სერვისები 12. ბაღის დიზაინი 13. მეხილეობა 14. მებაღეობა. 15. კომპიუტერული ქსელი და სისტებენი 16. ბაღის დიზაინი (ინტეგრირებული) კოლეჯმა სულ 182  სტუდენტი მიიღო, მათ შორის 4 სსსმ პირი.

|  |  |  |
| --- | --- | --- |
| **2019წლის     საშემოდგომო მიღება** | | |
| **პროფესიული**  **საგანამნათლებლო**  **პროგრამის**  **დასახელება** | **ჩარიცხულ პროფესიულ**  **სტურენტთარაოდენობა** | **პროფესიული**  **საგანამნათლებლო**  **პროგრამის     დონე** |
| თმისა და სილამაზის მომსახურება | 28 | მესამე დონე , საბაზო |
| ელექტროობა | 16 | მესამე დონე, საბაზო |
| ინფორმაციის ტექნოლოგია | 5 | მესამე დონე, საბაზო |
| ბუღალტრული აღრიცხვა | 15 | მეხუთე დონე, უმაღლესი |
| სკოლამდელი აღზრდა | 18 | მეხუთე დონე, უმაღლესი |
| საფინანსო სერვისები | 15 | მესამე დონე, საბაზო |
| კულინარიის ხელოვნება | 16 | მესამე დონე, საბაზო |
| სამკერვალო წარმოება | 13 | მესამე დონე, საბაზო |
| ბაღის დიზაინი | 7 | მეოთხე დონე, საშუალო |
| ელექტროობა | 11 | მეოთხე დონე, საშუალო |
| კომპიუტერული ქსელი და სისტემები | 12 | მეოთხე დონე, საშუალო |
| სარესტორნო მომსახურება | 13 | მეოთხე დონე, საშუალო |
| მეხილეობა | 12 | მეოთხე დონე, საშუალო |
| მებაღეობა | 13 | მეოთხე დონე, საშუალო |
| ბაღის დიზაინი | 7 | მეოთხე დონე, საშუალო |
| კომპიუტერული ქსელი და სისტემები | 12 | მეოთხე დონე, საშუალო |

კოლეჯში განხორციელებული პროგრამები სრულ თანხვედრაშია გურიის რეგიონის დასაქმების ბაზრის მოთხოვნებთან. კოლეჯი „ჰორიზონტი“ მხარის სოციალურ-ეკონომიკურ განვითარებაში,  ახალგაზრდების ცოდნა-განათლების და ცნობიერების ამაღლებაში მნიშვნელოვან როლს თამაშობს, რომლის ნათელი მაგალითია 2021 წელს განხორციელებული და დაგეგმილი სხვადასხვა მნიშვნელოვანი პროექტები.

2021 წელს გურიის რეგიონში სახელმწიფო პროფესიული განათლების ძლიერი კერის გეოგრაფიული არეალის გაფართოების აუცილებელობიდან გამომდინარე, საქართველოს განათლების, მეცნიერების, კულტურისა და სპორტის სამინისტროს მხარდაჭერით დასრულდა ჩოხატაურის მუნიციპალიტეტში კოლეჯ „ჰორიზონტი“-ს ფილიალის მშენებლობა, რაც უდიდესი წარმატებაა არა მარტო კოლეჯისთვის, არამედ მთლიანად გურიის რეგიონისთვისაც. დაიგეგმა ასევე კოლეჯი ჰორიზონტის ტერიტორიაზე გარე სახელოსნოებისა და ძირითად კორპუსზე ლიფტის აშენება. ყოველივე ეს   ხელს შეუწყობს პროფესიული განათლების მიმღებთა რაოდენობის გაზრდას, რომელიც პირდაპირ კავშირშია კერძო სექტორის განვითარებასთან, უფრო მეტი სამუშაო ადგილების შექმნასთან გურიის რეგიონში და შესაბამისად შრომის ბაზრის მოთხოვნის დაკმაყოფილებასთან კვალიფიციური კადრებით.

ა(ა)იპ კოლეჯ ჰორიზონტს ურთიერთთანამშრომლობის მემორანდუმი აქვს გაფორმებული ასამდე მცირე და მსხვილ საწარმოსთან. განსაკუთრებით აღსანიშნავია

ოზურგეთში მოქმედი  სამკერვალო ფაბრიკა  შ.პ.ს „ოზურგეთ დენიმ“-ი, რომელიც 2000 მდე  სამუშაო ადგილზეა  გათვლილი და ითვალისწინებს  ZARA, MASSIMO DUTTI,  ESPRIT, BERSHKA და MANGO-ს ბრენდის წარმოებას. აღნიშნული საწარმოს გახსნის ერთ-ერთი გარანტი ოზურგეთში გახლდათ კოლეჯი „ჰორიზონტი“-ს არსებობა და ის, რომ ამ დროისათვის უკვე არსებობს მომზადებული კადრები სამკერვალო მიმართულებით. გამომდინარე აქედან ფაბრიკაში პირველ რიგში საქმდებიან კოლეჯის კურსდამთავრებულები.

კოლეჯი აქტიურად თანამშრომლობს სასტუმრო „Paragraph Resort and spa Shekvetili“-თან,  რომელიც 2019 წელს ,,აუტოგრაფ ქოლექშენის“(Autograph Collection) სასტუმროებს შორის ევროპაში პირველ ადგილზე დასახელდა.

2021 წლის დასაქმების მაჩვენებელი შეადგენს 75%-ს.

გურიის საინვესტიციო გარემოს ერთ-ერთ მთავარ მიმზიდველობას  სწორედ კოლეჯი „ჰორიზონტი“ წარმოადგენს. კოლეჯი „ჰორიზონტი“ კოლეჯის და მისი კურსდამთავრებულების ცნობადობის გაზრდის მიზნით მართავს სხვადასხვა ღონისძიებებს კერძო და საჯარო სექტორის წარმომადგენლებთან ინფორმაციის მიწოდების მიზნით. 2021 წლის თებერვალში სახელმწიფო რწმუნებული გურიის მხარეში გიორგი სახოკია დ კოლეჯ „ჰორიზონტში“ იმყოფებოდა, შეხვდა კოლეჯის ადმინისტრაციას და სასწავლო გარემო დაათვალიერა. რწმუნებულმა გამოთქვა მზაობა, დაეხმაროს კოლეჯს პარტნიორული ურთიერთობების დამყარებაში სხვადასხვა ბიზნესასოციასთან ახალი მოკლევადიანი მომზადება-გადამზადების და ასევე, დუალური მიდგომით სწავლების დასანერგად. კოლეჯში ამ დროისთვის ათ სხვადასხვა პროფესიას სამასამდე სტუდენტი ეუფლება.

გუბერნატორმა აღნიშნა, რომ რეგიონში მნიშვნელოვნად იზრდება პროფესიული განათლების ხელმისაწვდომობა. დასრულდა ჩოხატაურში, სოფელ გორაბერეჟოულში 90 სტუდენტზე გათვლილი კოლეჯის ფილიალის მშენებლობა, სადაც სოფლის მეურნეობის მიმართულების საგანმანათლებლო პროგრამები განხორციელდება.ამასთან, მიმდინარეობს 150 სტუდენტზე გათვლილი კოლეჯის ფილიალის მშენებლობა ლანჩხუთში, სადაც ტურიზმის, მომსახურების სფეროს, ინჟინერიისა და სოფლის მეურნეობის მიმართულებით იგეგმება პროგრამების ამუშავება. ვითარდება კოლეჯ ,,ჰორიზონტის“ ოზურგეთის სასწავლო ბაზა: დაწყებულია გარე სასწავლო სახელოსნოების მშენებლობის პროექტირება, რომელიც კოლეჯს საშუალებას მისცემს პროფესიული განათლების მიღების შესაძლებლობა სხვადასხვა პროგრამის დამატებით კიდევ უფრო მრავალფეროვანი გახადოს.

2021 წლის 27-28 მაისს კოლეჯმა ,,ჰორიზონტი“ მონაწილეობა მიიღო განათლების მე -11 საერთაშორისო გამოფენაში, რომელიც ქვეყანაში შექმნილი ეპიდვითარების გამო ამჯერად, ონალინ რეჟიმში გაიმართა. გამოფენის ფარგლებში მომზადდა პრეზენტაცია კოლეჯის შესახებ, რომელიც მოიცავდა ძირითად ინფორმაციას კოლეჯისა და პროფესიული პროგრამების შესახებ. გამოფენის მეორე დღეს მოეწყპ ვირტუალური ტური კოლეჯის შენობაში. აღნიშნულ ღონისძიებას უმარავი მნახველი ჰყავდა, განსაკუთრებული მოწონება კოლეჯის სახელოსნოებმა და პროფესიული სტუდენტების ნამუშევრებმა გამოიწვიეს.

2021 წელი საკმაოდ წარმატებული გახლდათ კოლეჯის სტუდენტებისთვისაც. ოზურგეთის კოლეჯ „ჰორიზონტი“-ს კულინარიის ხელოვნების სტუდენტი, გიორგი გოგელია კოლეჯ „იკაროსში“ გამართული საშობაო კულინარიული კონკურსის სპეციალური პრიზის მფლობელი გახდა. გიორგი გოგელიას კერძი „საკალანდო ხონჩა“, აგროჰოლდინგ „ჰარვიტას“ და გასტრონომიული მუზეუმის დამფუძნებლის ესმა კუნჭულიას რჩეული გახდა. კულინარიული კონკურსი, თსუ-ს მედიისა და ტელეხელოვნების კოლეჯის და კოლეჯ „იკაროსი“-ს ორგანიზებით გაიმართა და მასში მონაწილეობას „ბლექსის“, „იკაროსის“, „მერმისის“, „ახალი ტალღის“, „აისი“ და ილია წინამძღვრიშვილის სახელობის კოლეჯები იღებდნენ. კონკურსის ჟიურის წევრები იყვნენ: თამარ ქიტიაშვილი – საქართველოს განათლების და მეცნიერების მინისტრის მოადგილე, ესმა კუნჭულია – გასტრონომიული მუზეუმის დამფუძნებელი, თინა ვაშაკიძე – შეფი.

2021 წელს კოლეჯი აგრძელებდა პროფესიული მომზადება-გადამზადების პროგრამების განხორციელებისა, რომლის ფარგლებშიც პირველ ეტაპზე გადამზადდა 20 ადამიანი 2 სპეციალობაზე-გარე განათების ელექტრო მემონტაჟე და დისტანციური IT მხარდაჭერის სპეციალისტი. 2021 წელს შემუშავდა და მიმდინარეობდა სწავლება გადამზადების პროგრამაზე ,,კერძების მომზადება სხვადასხვა ტექნოლოგიური მეთოდით“ და ,,სერვისი და სერვირება“.

კოლეჯი „ჰორიზონტი“ მუდმივად  ჩართულია შრომის ბაზრის კვლევის და დასაქმების  საკითხებში, როგორც გურიის მხარეში ასევე მის ფარგლებს გარეთ. კოლეჯი  მზად არის მიიღოს ყველა შესაძლო გამოწვევა და დაკვეთა ბიზნესის, საზოგადოების მხრიდან და უზრუნველყოს მაღალკვალიფიციური კადრების მიწოდება .